钦定古今图书集成/理学汇编/学行典/第194卷 > 张处重
## 钦定古今图书集成/理学汇编/学行典/第194卷 > 张处重

按《景宁县志》：张处重，小字今同，性至孝。父伯澄，宣德
间被诖误，部檄忽至，度不能免，欲自经。兄弟四人皆
徬徨无措，处重时年甫二十，独毅然曰：“事虽难脱，岂
可使父当之？”嘱其妻周氏曰：“我往必死，汝当为我善
养亲抚幼子也。”既而卒于狱。周氏刻苦自树，终全晚
节，乡人称其夫妇孝节两全云。